Ar stumm-se eus an implij a veur a yezh ne blij ket din.  Perak ? Peogwir em eus resisaet er skouer kentañ a roen e oa yezhoù o kenvevañ, ket ur yezh o lazhañ unan all. Ma vez mesket arabeg ha saozneg, pe galleg ha saozneg zoken evel a blij dar media ober, ne vo ket lazhet ur yezh gant eben. Peogwir ez eus anezho yezhoù bras (pe brasoch mar fell deoch) e chomo pep hini bev diouzh he zu, ha dizalch. Gerioù a vez amprestet (laeret, evel ma lavar L. Kergoat, ne roer ket anezho en-dro ^^), ar pezh a zo reizh hag a choarvezh abaoe penn kentañ an denelezh sur  a-walch. Met zoken mar plijfe din gellout kontañ ar brezhoneg evel ur yezh e-touez ar re allneo ket gwir. Neus ket a-walch a vrezhonegerien evit ma chomfe ar yezh bev ha brezhonek ma vez plantet gerioù galleg enni. Ha ma fell deomp derchel un identelezh-yezh ouzhpenn dar sonerezh ha dan dañsoù, dar gweledva hag ar chig-ha-farz, e vo ret mat ober ur striv evit ma chomfe ar brezhoneg dispartiet diouzh ar galleg. Neo ket aes, hag arabat dar soñj dont da vezañ ur relijion ha kaout choant da  chlanaat ar yezh diouzh an holl draoù ne vijent ket keltiek. Hogen pa vez ur ger brezhoneg, pa vez unan implijet mat ha komprenet, perak implij unan galleg en e lerch ? 